ངོས་
103

བཟུང་རང་སྨ་ཕབ་ནས་སྐྱོན་སྨྲས་བྱེད་མཁན་བྱུང་ཚད་ལ་བདེན་ངེས་་་་
པའི་བློ་བཟུང་། སེམས་ཅན་མཐོ་དམན་བར་གསུམ་ཐམས་ཅད་སྤྱི་བོས་
ལེན། ཆོས་བརྒྱད་ཀྱིས་བསྒྲུབ་བློ་སྤོང་། རང་ཉིད་ཐར་པའི་ལམ་ངོགས་
ཚོལ་བ་ལས་བསམ་རྒྱུ་མེད་པར་བྱས་པས་གེགས་སེལ་ནས་སྟེང་མ་མཛེ་་་
སྤྲང་གིས་ནང་དུ་བསྡད་ཀྱང་ཉམས་ང་བ་མེད་པ་ཞིག་གི་ཡོང་བ་ཡིན།
འདིར་རྒྱལ་བ་ཡང་དགོན་པས། ༑ ཡོན་ཏན་སྐྱེས་དུས་ལྷ་དང་བདུད་ནོར་
དོགས་པས་སད་པ་བཞིའི་བརྡ་དང་དང་སྔགས་དང་ཏིང་ངེ་འཛིན་་་་་་་་
གསུངས་ཀྱང་མཐོང་ཉམས་བློ་གཏད་མེད་པར་ཤེས་པས་ཆོག་ཅིང་ཞལ་་
གཟིགས་མཚན་ཉིད་པ་མི་འོང་། བྱང་ཆུབ་ཞེ་གཏད་མེད་པར་རང་སྣང་
དུ་ངོ་ཤེས་པ་ན་གཤིན་རྗེ་ཨ་བ་གླང་མགོ་མཐོང་ཡང་སྐྱོན་མེད་དེ།
གསུམ་པ་བསྒྲུབ་པའི་གཞུང་དོར་ནས་དོན་མེད་ཀྱིས། ས་མཐའ་བསྐོར་
བའི་གེགས་བསལ་བ་ནི། བློ་དམན་འགའ་ཞིག་སྒྲུབ་པ་ལ་ལོ་གསུམ་བཞི་
ཙམ་དོང་བ་ལ་ཡོན་ཏན་མྱུར་པོ་མ་སྐྱེས་པའམ། ཟས་གོས་དང་གཅིག་
པུར་འདུག་པའི་དཀའ་སྤྱད་ཀྱིས་སུན་པའམ་བླ་མ་དང་ཆས་སུ་བླུན་པོའི་
ངག་གིས་དབང་དུ་སོང་ནས། ཁ་ཅིག་སྒྲུབ་པ་བཟང་ཡང་བླུན་བསྒོམས་
སུ་འདུག་པས་སློབ་གཉེར་གཅིག་བྱས་ན་ཁེབ་ཆེ་སྙམ་ནས་རིག་གནས་་་་
དང་། སྡེ་སྣོད་དང་དཀྱིལ་འཁོར་སོགས་སློབ་ཏུ་འགྲོ་བ་དང༌། ཁ་ཅིག་
རྩ་རི་དང་ཇོ་བོ་འཁོར་བས་ཆོག་སྙམ་ནས་འགྲོ་བ་དང་། ལ་ལས་ནི་ས་
104

མཐའ་ལྟ་བུར་ཕྱིན་ནས་ཆོས་ཀྱིས་འབྲེལ་འཇོག་དང་། ཟང་ཟིང་བསོག་
ནས་བླ་མ་འདྲ་གསོགས་ཀྱིས་འབུལ་སྐྱེལ་དང་།
ལྷ་རྟེན་བཞེངས་པ་
དང་། གྲུ་དང་ཟམ་པ་བཙུགས་པ་དང་། རྩོད་འཁྲུག་བསྡུམས་པ་དང་།
རང་གིས་ཕ་མ་བླ་མ་དང་ཆོས་གྲོགས་ལ་བསྙེན་བཀུར་བྱའོ་སྙམ་དུ་རྩོལ་་
བ་བྱེད་པ་དང་། སེམས་ཅན་འདི་རྣམས་ལ་དགེ་སྡིག་གིས་ཆོས་བཤད་
པས་རེ་རེའི་བློ་འགྱུར་ཀྱང་ཕན་ཡོན་ཆེ་བས་དགེ་བསྐུལ་སྣ་ཚོགས་པ་་་་་་
བྱའོ་སྙམ་པ་དང༌་། · གཞན་དག་ནི་ཕྱོགས་མེད་ཀྱིས་གནས་སུ་བློ་ཆོས་
འགྲོ་འདྲ་བྱའོ་སྙམ་པ་སོགས་དང་པོ་ཆོས་རང་ལ་བརྟེན་པའི་བསྙད་ས་་
དུ་མ་ཞིག་གིས་སྒོ་ནས་བསྒྲུབ་པའི་ཀྱུས་དོར་ནས་མཐར་དེ་ལྟ་བུའི་སྤྲོས་་
པ་གང་ལ་ཞུགས་ཀྱང་ཉོན་མོངས་པའི་དབང་དུ་འགྲོ་ཞིང་ཆགས་སྡང་་་་
དང་ཆོས་བརྒྱད་ཀྱི་ཡེང་ནས་ཐར་ལམ་བསྒྲུབ་པ་ཆུད་ཟའོ། །དེའི་གེགས་
བསལ་ཚུལ་ནི་སྔར་དབེན་གནས་བཤད་པའི་སྐབས་སུ་ལྷག་པའི་བསམ་་་
པས་བསྐུལ་བའི་ལུང་དྲངས་པའང་ལྟར་རོ། །གེགས་དེ་གསལ་བ་ལའང་
བླ་མའི་གསུང་པ་ལ་ཡིད་ཆེས་དགོས། བླ་མས་འདི་འདྲ་ཞིག་གསུངས་
ཀྱང་མི་སྤྱི་མཐུན་གྱི་མིག་ལྟོས་སམ།མ། བླ་མ་དང་ཆོས་གྲོགས་གཞན་གྱིས་
ཟེར་བ་དང་། ཡི་གེ་གཞན་དུ་འདུག་པ་གཙོ་ཆེར་འཛིན་སྙམ་པ་ལ་ནི་
གེགས་འདི་ཡང་སེལ་ཐབས་མེད་དོ། །བླ་མའི་གསུངས་ལ་དྲངས་པོར་
འཛིན་འདི་རྣམས་ཀྱིས་གེགས་ཟབ་ཁྲིད་སྐོར་རེའི་ནང་དུའང་སངས་་་་་་་
1
105

རྒྱས་པར་ཡོང་བ་སེལ་ལོ། །དེ་ཡང་ཐར་ལམ་བསྒྲུབ་པའི་སློབ་གཉེར་ནི་
ཆ་ཚང་བར་བླ་མའི་མན་ངག་དང་ཟབ་ཁྲིད་རྣམས་ཀྱིས་ཚིག་དོན་ཅི་་་་་་
བཞིན་གོ་བ་ལས་འོང་ལ་ཐར་ལམ་ལ་མི་མཁོ་བ་རྣམས་ནི་སྙིང་པོ་མེད་་་་
དེ། འདུལ་བ་དང་ནི་མདོ་སྡེ་མངོན་པ་དང་། །ཚད་མ་དང་ནི་བརྡ་སྤྲོད་
རྣམ་པ་བདུན། །གཞུང་དུ་བཀོད་པ་མ་ལུས་དེ་དག་ཀུན། །མ་བྲིས་མ་
ཐོས་མ་མྱོང་མ་ཀླག་ཅེས། །དེ་ལ་གདུང་བ་མ་བསྐྱེད་བཞིན་བཟང་དག །
ཐམས་ཅད་ཡིད་ནི་འཁྲུལ་པར་བྱེད་པའི་རྒྱུ། །བླ་མའི་མན་ངག་ཅེས་བྱ་
བདུད་རྩིའི་རོ། །གང་གིས་སེམས་མཉམ་བཞག་པ་དེ་ཙམ་ཞིག །ཡོངས་
སུ་བསྩལ་བྱ་གཞུང་མང་ཅི་ཞིག་དགོས།
།ཞེས་ཇོ་བོ་རྗེས་གདམས་པ་
ལྟར་གོ་ན་གེགས་དེ་སེལ་ལོ། །ཙྭ་རི་སོགས་ནི་བསྐོར་བ་ཙམ་གྱིས་རྣམ་
གྲོལ་གྱི་ལམ་བགྲོད་མི་ནུས་ཏེ། ས་སྐྱ་ལོ་ཙཱས། ཨོ་རྒྱན་ཛ་ལནྟ་ར་དང་། །
གངས་ཅན་དེ་བཱི་ཀོ་ཊི་སོགས། །ཀླ་ཀློ་བླུན་པོ་མུ་སྟེགས་བྱེད། །འབྲོག་པ་
རྣམས་ཀྱིས་གང་མོད་ཀྱིས། །དེ་དག་གྲུཔ་པ་ཐོབ་བམ་ཅི། །ཞེས་པ་ལྟར་
ཤེས་པར་བྱས་ནས། འགྲོ་དུས་བརྡ་དང་བརྡའི་ལེན་བྱད་ཅིང་། །རིམས་
གཉིས་རྟོགས་པ་བརྟན་པ་ཡིས། །སྤྱོད་པའི་དོན་དུ་རྒྱུ་བར་གསུངས། །དེ་
ལྟ་མིན་པའི་གང་ཟག་ནི། །ཡུལ་དེར་འགྲོ་བ་རྒྱུད་ལས་བཀག །ཅེས་
བཤད་པ་ཉིད་རྒྱལ་བའི་དགོངས་པའང་ཡིན་ནོ། །ཁྱད་པར་དུ་ཁ་ཅིག་
སྒྲུབ་ལྟ་པ་ལྷུར་བུར་ལེན་ཀྱང་བསྒྲུབ་གནས་རྩྭ་རིའམ་ཏི་སེ་ལྟ་བུ་ཞིག་ལ་
106

འགྲོའོ། །ཞེས་བླ་མའི་མན་ངག་རང་གིས་ཉམས་མྱོང་མ་སློགས་པ་ལ་བླ་
མའི་དྲུང་ནས་ཐག་རིང་དུ་འགྲོ་བ་ནི་ཁྱད་པར་དུའང་འཁྲུལ་ཏེ། སྔོན་
གྱི་དུས་རྒྱལ་བ་ཨོ་རྒྱན་པ་ལ། རྟོགས་ལྡན་ཤེར་འབུམས་གྱིས་ཞུས་པ།
བདག་ཙྭ་རིའམ་ཏི་སེ་ལ་འགྲོའོ་སྙམ་པ་ལགས་ཏེ། གནས་ཆེན་ལ་ཕྱིན་
ན་ཁེབས་ཆེའམ། བསྒྲུབ་པ་བྱས་ན་ཆེ་ཡང་ན་སྔར་བཞིན་ཅི་བདེའི་སྤྱོད་
པ་སྐྱོངས་ལགས་སམ། དེ་རྣམས་ཁེབ་གང་ཆེ་དང་། ཉམས་མྱོང་གནད་
དུ་བསྣུན་ལུགས་ཀྱིས་ཞལ་བསྐོས་གཅིག་ཐུགས་ལ་འདོགས་པར་ཞུ་ཞེས་་་
པ་ལ། རྗེ་རིན་པོ་ཆེ་ཞལ་ནས། འདི་སྐད་གསུངས། བསྒོམ་པ་ལ་རྩྭ་རི་
རྩྭ་ཀོང་བཟང་ཡང་།: བསྒོམ་མཁན་རང་གིས་སེམས་ལས་མེད་ཟེར་བ་དེ་
ཁྱོད་ཀྱིས་མ་གོའམ། གནས་ཆེན་དུ་ཕྱིན་ནས་སྒྲུབས་པས་ཅི་བྱེད། ཁྱོད་
ཀྱི་དང་པོའི་སྐྱེ་ཚུལ་དེས་མི་འཁྱོལ་བར་ཡོད་པ་ཡིན་ནམ་ཕྱི་ནང་མེད་་་་་
པའི་རིག་པ་རྗེན་པ་འདི་གཉེན་པོས་མ་བསླད་པར། སྤང་བླང་དང་བྲལ་
བའི་སྤྱོད་པས་བོགས་འདོན་པ་ཡིན་མོད། དེ་ལ་རྐྱེན་སྣང་གིས་སྟེང་དུ་
ཐོག་རྫིས་དགོས་པ་ཡིན། བསྒོམ་ཚད་རྟོགས་པ་ཡིན་ནོ་ཡིད་ཀྱིས་བཟོ་མ་
བྱེད་གཅིག་བྱས་ཡོད་པ་དེ་བརྗེད་པ་ཡིན་ནམ། བྱས་ཚད་མཚན་བཅས་
ཡིན་ནོ། །ཕྱོགས་མེད་ཀྱིས་སྤྱོད་པ་སྐྱོངས་བྱས་པ་དེ་བརྗེད་པ་ཡིན་ནམ།
མ་འགག་པའི་རྩལ་ཅིར་ཡང་འཆར་བ་ལ། ཕྱལ་ལེ་རྗེན་ནེ་བ། ལྷག་གེ་
་བ། ཨ་ལྟོས་སེ་བ་འདི་རང་སོར་ཞོག་ལ་བསྒོམས་ཀྱིས་ལྷན་པ་མ་
•
2.
107

འདེབས་བྱས་ཡོད་པ་དེ་བརྗེད་པ་ཡིན་ནམ། ཡུལ་སྣང་སྒྱུ་མ་དང་འདྲ་
བ་ཡིན་པས་གཉིས་འཛིན་གྱི་ཁབ་སོ་མ་འདོན་གཅིག་བྱས་པ་དེ་བརྗོད་་་
པ་ཡིན་ནམ། གནས་ཆེན་ནས་བླང་རྒྱུ་ཅི་ཡོད། གྲགས་འདོད་ཀྱིས་ཁོང་
སྲན་གཅིག་ཚོལ་དུ་འགྲོ་བ་ཡིན་ནས་རང་གིས་བླང་དོར་མ་བྲལ་ན་་་་་
ཆགས་སྡང་གིས་ནད་རོ་གནས་ཆེ་བཀར་ལངས་ཡོང་བ་ཡིན་གསུངས།
ཡུལ་འཛིན་གྱི་ཤེས་པ་རྨི་ལམ་བཞིན་དུ་མ་གྲོལ་ན། དབེན་གནས་བརྟེན་
۱۰
ཡང་ཆགས་སྡང་གྲ་མལ་དུ་ཡང་ལང་། གནས་ཆེན་ན་བྱ་རྒྱུ་ཅི་ཡོད།
རྐྱེན་ཐོག་དུ་རྫིས་ལ་སྤྱོད་པ་སྐྱོང་གསུངས་པ་ལྟར་རོ། །ཡང་འབུལ་སྡུད་
ཀྱིས་བསོད་ནམས་བསག་ནས་རང་གཞན་གྱི་དོན་སྒྲུབ་ཕྲིན་ལས་སྣ་་་་་་
:
ཚོགས་བསྐྱང་བའི། གདུལ་བྱ་དུས་བབས་ཀྱི་འཕགས་ཆེན་རྣམས་ཀྱི་
སྤྱོད་ཡུལ་ཡིན་གྱི། རང་རེས་དེ་ལྟར་མི་ནུས་ལ་གལ་ཏེ་ཐབས་སྣ་ཚོགས་
ཀྱིས་ཟང་ཟིང་མང་པོ་འདུས་ཤིང་དགེ་བ་ལྟར་སྣང་བ་མང་པོ་གྲུབ་ཀྱང་་
ཡི་དྭགས་རྫུ་འཕྲུལ་ཆེན་པོའམ། ལྷ་མ་ཡིན་དབང་ཆེ་བ་རྣམས་ཀྱིས་ལུས་
སུ་འགྱུར་བས་སྙིང་པོ་མེད་དོ། །ཁྱད་པར་དུ་སེམས་ཅན་ལ་སྙིང་རྗེས་མ་
བཟོད་སྐད་ཟེར་ནས་ཆོས་བཤད་དང༌། དབང་བསྐུར་དང༌། རིམ་
འགྲོའི་ཆེད་དང་། འཁྲུག་རྩོད་བསྡུམ་པ་དང༌། དགོན་གནས་ཀྱིས་ཚོ་
འཛིན་སོགས་ལ་ཟབ་མོའི་སྒྲུབ་པ་དོར་ནས་འགྲོ་བ་ནི་བདུད་ཀྱིས་དངོས་
སུ་བསླུས་པ་ཡིན་ཏེ། སེམས་ཅན་ཐམས་ཅད་མྱུར་དུ་འཁོར་བ་ལས་
108

དགྲོལ་བའི་ཆེད་དུ་རང་ཉིད་ཚེ་གཅིག་ཏུ་སངས་རྒྱས་པའི་ལམ་སྒྲུབ་པ་་་
ཡིན་མོད། དེ་བས་ན་གཞན་དོན་དུས་ལ་མ་བབས་ཀྱི་བར་དུ་སྤྲོས་མེད་
ཀྱི་བསམ་གཏན་གྱིས་རང་དོན་མངོན་དུ་བྱ་དགོས་སོ། །ཤུགས་ལས་
གཞན་དོན་ལྷུན་གྱིས་གྲུབ། །དེ་ལྟ་མ་ཡིན་པར་རང་ཉིད་ངན་སོང་
གསུམ་ལས་འགྲོ་ས་མེད་པར་བྱས་ནས་སེམས་ཅན་ཇི་ལྟར་བསྒྲལ། ལོང་
བས་ལོང་བ་ཇི་ལྟར་ཁྲིད། ཆུས་ཁྱེར་གྱིས་ཆུས་ཁྱེར་ཇི་ལྟར་འདོན།
གནད་འདི་ལ་དགོངས་ནས་མཉམ་མེད་སྒམ་པོ་པའི་དྲུང་དུ་སློབ་མ་ཁ་་་
ཅིག་གིས་གཞན་དོན་གྱི་རྒྱུན་རྦད་ཀྱིས་བཅད་ནས་བསྒོམ་ན་མཆིའམ་་་་་
ཞུས་པས། བསམ་པས་སེམས་ཅན་མ་སྤང་པས་གཟུགས་སྐུ་རྣམ་གཉིས་
འབྱུང་། སྦྱོར་བས་སྤོང་ནས་བསྒོམ་པས་ཆོག གཞན་ཡང་འདི་སྐད་དུ། བསྒོམ་
ཆེན་པས་བསྒོམ་བཞག་ནས་གནས་གཞིའི་ཆེས་བྱེད་པ་དང༌། ཕན་སེམས་ཆེ་བ་ལྟར་གཞན་ལ་
ཆོས་བཤད་པ་དང་། བསྲུང་སྐྱོབ་བྱེད་པ་ནི། ཆོས་དངོས་བཞག་ནས་གཟུགས་བརྙན་ལ་སྤྱོད་པ་
ཡིན། བསྒོམས་ཆེན་པ་ལ་གནས་བརྟེན་དང་གྲོས་དང་མདུན་མ་གཅིག་ཀྱང་མ་བཅོལ་འོ་ན།
བྱས་པས་བསྒོམ་པ་བཅོལ་བ་ཡིན། ད་ནི་རང་ཤྭ་བ་སྨས་མ་ལྟར་ཐམས་ཅད་ལ་འབྲོས་དགོས་པ་
ཡིན། ཞེས་རྗེ་སྒམ་པོ་པའི་བཀའ་འབུམ་དུ་བཀའ་བསྩལ་ཏོ། མཆན། ཅེས་བཀའ་བསྩལ་
པ་ལྟར་རོ། །གནད་འདི་མ་གོ་ནས་བསམ་གཏན་གྱི་ཁང་བུར་དགེ་སྦྱོར་
བྱེད་པ་རང་དོན་དང་། . ཡུལ་གྲོང་དུ་དབང་ཆོས་ཟོང་དུ་འཚོང་བ་
གཞན་དོན་ཡིན་པར་བརློམ་སྟེ་བསྒྲུབ་པ་བཤོལ་ཏེ་ཡུལ་གྲོང་དུ་རྒྱུ་བ་ནི།
109

དཔེར་ན་ཆུ་ཆེན་པོའི་ཕར་ཁར་མི་མང་པོ་སྐྱེལ་འདོད་པ་ལ་ཟམ་པ་ཆེན་
པོ་ཚུགས་ལ་ཁད་པ་དོར་ནས་རང་ཉིད་ཆུ་ནང་དུ་མཆོང་ན་མི་རྣམས་མི་
ཐོན་རང་ཉིད་ཀྱང་ཕུང་བ་དང་འདྲའོ། །ཡང་ཚུལ་བཞིན་ཉམས་སུ་
བླངས་ནས་འབྲས་བུ་ཐོབ་པ་ནི་ཟམ་པ་ཚུགས་ནས་བདག་གཞན་ཐམས་་
ཅད་ཕ་རོལ་དུ་ཕྱིན་དང་འདྲའོ། །ཚུལ་དེ་ལྟར་གོ་ན་ཟང་ཟིང་གི་སྤྲོས་
པའི་གེགས་དེ་སེལ་ལོ་ཕྱོགས་མེད་ཀྱིས་འགྲོ་བ་ནི་ཐོས་བསམ་བསྒོམ་་་་་
གསུམ་ཐམས་ཅད་ཀྱིས་བདུད་ཉིད་དོ། །རྗེ་དྭགས་པོས། གཏམ་ཟད་པ་
མེད་པའི་ལོང་གཏམ་དང་༌། གྲོགས་ཅིར་མི་འོང་གི་དགའ་མཛའ་དང་།
དོན་མེད་ཀྱིས་ས་མཐའ་བསྐོར་བ་གསུམ།
འདི་གསུམ་ཡང་དམ་པའི་
ཆོས་དང་འགལ། ཞེས་བཀའ་བསྩལ་པ་ལྟར་ཡིན་ལ། ཁྱད་པར་དུ་རི
ཁྲོད་དང་། བསྒྲུབ་གནས་བླ་མ་མི་བཞུགས་པའི་ཐག་རིང་དུ་འགྲོ་བའང་
ཤིན་ཏུ་སྐྱོན་ཆེན་ཏེ་སྔར་རི་ཁྲོད་ཀྱིས་སྐབས་སུ་བཤད་པ་ལྟར་རོ། །འདི་
རྣམས་བླ་མ་དང་སློབ་དཔོན་ཁྲིད་གཉེར་བ་ལྟ་བུས་གོ་བརྡ་སྤྲད་ཅིང་་་་་
རང་ཉིད་ཡིད་ཆེས་ན་གེགས་སེལ་ལོ། དབང་རྣོན་ཁ་ཅིག་ནི། ཞལ་གྱི་
གདམས་པ་ཡི་གེར་བཀོད་པ་མཐོང་བས་ཀྱང་ཕྱི་མ་འདི་རྣམས་ཀྱིས་་་་་་
འདུན་པ་བསྒྱུར་ཐུབ་བོ། སྤྱིར་གྱི་བྱང་ཆུབ་ཀྱི་སེམས་གཉིས་གནད་དུ་
......
བསྣུན་པའི་ཐབས་ཤེས་ལ་བརྩོན་འགྲུས་དྲག་པོས་བསྒྲུབ་པའི་གཞུང
བསྲང་པའི་སྐྱེས་བུས་སྒྲུབ་པ་དེ་དོར་ནས་ཆོས་ཕྱོགས་ཀྱི་སྤྲོས་པ་གཞན་་་
110

ལ་འཇུག་པར་མི་བྱའོ། །ཞེས་བཤད་པ་ཡིན་གྱི། ཐ་མལ་དོན་མེད་དུ་
འདུག་པ་ལ་ལྟོས་ན། དམ་པའི་ཆོས་སུ་འགྲོ་སོ་ཅོག་གིས་དགེ་རྩ་སྣ་རེ་ལ་
ཡང་ཡོན་ཏན་མང་པོ་དང་།
བསོད་ནམས་རྒྱ་ཆེན་པོར་བཅོམ་ལྡན་
འདས་ཀྱིས་མདོ་སྡེ་དུ་མ་ལས་བཀའ་བསྩལ་པའི་ཕྱིར། ཤིན་ཏུ་འབད་
པས་སྒྲུབ་པར་བྱའོ། །དེར་ཡང་མ་ཟད། རང་ཉིད་བསྒྲུབ་པ་ལ་ཞུགས་པ་
དག་གིས། གཞན་ཟང་ཟིང་གིས་དགེ་རྩ་དང་། ལུས་ངག་གིས་ཆོས་སྤྱོད་
གཙོ་བོར་བྱེད་པ་ལ་ཁྱད་གསོད་དང་སྐུར་པ་འདེབས་པ་ནི་ཆོས་ང་་་་་་
གིས་ལས་ཏེ། རང་གི་བསྒྲུབ་པའི་བསོད་ནམས་ཀྱང་འཇོམས་སོ། །དེ་
བས་ན་སྐྱེས་བུ་སྐལ་ལྡན་དག་གིས་ནི་ཚེ་གཅིག་ཏུ་འབྲས་བུ་ཐོབ་པའི་་་་་
ལམ་འདི་བསྒྲུབ་པར་བྱ་ལ། དེའི་སྐལ་བ་མེད་པ་དག་གི་ནི་དགེ་རྩ་
གཞན་རྣམས་བྱའོ། །ཅིག་གིས་གཅིག་ཁྱད་གསོད་དང་འཕྱར་ཀ་མི་བྱའོ༎
དེ་ལྟར་བླ་མ་དམ་པའི་མགོན་གྱིས་ཅང་མན་ངག་གི་གནད་གསང་རྫོགས་
པར་ཐོབ་པའི་སྐྱེས་བུས། གནས་དང་གྲོགས་དང་མཐུན་རྐྱེན་ཕུན་སུམ་
ཚོགས་པར་ཐབས་ཤེས་ཀྱི་གཙོ་བོ་ངོས་བཟུང་ནས་གེགས་དང་གོལ་ས་མ་
ཤོར་བར་ཉམས་སུ་བླང་པས་ཚེ་འདིའི་བྱ་བ་བློས་ཐོང་། ་ འཁོར་བ་ལ་
ཞེན་པ་ལོག ལས་རྒྱུ་འབྲས་ལ་ཡིད་ཆེས། སྡོམ་པ་དང་དམ་ཚིག་མིག་
ལྟར་བསྲུངས། བདག་གཞན་མཉམ་རྗེའི་སེམས་འབྱོངས། · བདག་ཅེས་
འཛིན་ཕུང་ཙར་ཐག་ཆོད། བདག་མེད་ཕྱག་རྒྱ་ཆེན་པོའི་དོན་རྟོགས།
!
111

སངས་རྒྱས་ཀྱི་བསྟན་པ་བླ་ན་མེད་པའི་དམ་ཆོས་གྲུབ་པའི་རྟགས་མངོན་
སུམ་དུ་འཆར་རོ། འདིར་ནི་དེ་ཙམ་བརྗོད་དེ་གཞན་དུ་ན་སངས་རྒྱས་
ཀྱིས་བཀའ་འཁོར་ལོ་དང་པོ་འཁོར་བ་ལ་ཞེན་པ་བཅད་ནས་ཐར་ལམ་་་
སྟོན་པའི་རི་ཆོས་ཡིན། བར་པ་སྟོང་ཉིད་ཀྱི་དོན་སྟོན་པའི་རི་ཆོས་ཡིན།
ཐ་མ་ཟུང་འཇུག་ཏུ་ལ་བཟླ་བའི་རི་ཆོས་ཡིན། གསང་སྔགས་རྒྱུད་སྡེ་
འོག་མ་གསུམ་འཕྲལ་གྱི་ཁྲུས་དང་དཀའ་ཐུབ་བྱ་ཆ་ཆོས་སྤྱོད་གཙོ་བོར་་་
སྟོན་པའི་རི་ཆོས་ཡིན་གསང་སྔགས་བླ་མེད་ཐམས་ཅད་བསྐྱེད་རིམ་དང་་
རྫོགས་རིམ་མཚན་བཅས་གཙོ་བོར་སྟོ་པའི་རི་ཆོས་ཡིན། ཕྱག་རྒྱ་ཆེན་
པོའི་སྐོར་རྣམས་མཚན་མེད་སྟོན་པའི་རི་ཆོས་ཡིན། དེའི་ཕྱིར་བཀའ་
ཐམས་ཅད་གདམས་ངག་ཏུ་གོ་བར་བྱའོ། །ཞེས་རི་ཆོས་སམ་ཚོགས་ཆོས་
སམ་ཕྱག་རྒྱ་ཆེན་པོའི་རྒྱབ་ཆོས་ཞལ་གདམས་དུ་དཔལ་ལེགས་བཤད་སྒྲ་་
དབྱངས་ཀྱིས་རང་གིས་ཁྲིད་གཉེར་པ་བསྒོམས་ཆེན་ཀརྨ་རབ་འབྱོར་ལ་་་
བརྗོད་པར་བྱས་པའོ། །
112